Brev fra prinsesse Rikkan

Brevet ble funnet i Undertårnet, under den grønne obelisken i Slettnadal.

**Til Helmas barn**

**Måtte du aldri lese dette**

I dag forviser vi den siste av Odro sine barn. I dag går Helma i dvale for oss. Med dette håper vi å ende  krigen for godt. Dette er vårt siste manifest. Barn av Helma...om du leser dette har planen vår feilet. Det er viktig at du forstår…

Helma og Odro er guder og søsken i strid, forvist til vår verden. I deres evige konflikt skapte de oss dødelige, som redskap og fotsoldater på hver sin side av striden. Dragen som dreper sitt søsken skal oppnå ekte gudedom, og i tusener av år slaktet vi hverandre i deres navn... i gudenes spill.

I begynnelsen var våre dødelige forfedre sjelløse og enkle. Over tusener av år utviklet de imidlertid fri vilje, samvittighet, kulturer, byer, språk… Mange begynte å stille spørsmål ved sine overherrer, og gjorde til slutt opprør. Vi, barn av Helma, var heldige. Helma anerkjente vår iboende verdi og beskyttet oss. Odro sine barn var ikke like heldige. Odro straffet sine barns ulydighet og reiste de på nytt som udøde døde… Og søkte nye, mørke krefter.

Sammen med Danlyn den Skiftende” skapte Odro tre dragebarn av sin essens. Ved å svekke seg selv ville han oppnå ny styrke gjennom disse. Det så ut til at Odro ville bli overvinnelig, men han var hovmodig... Han anså Helmas omsorg for oss som en svakhet, og i hans uoppmerksomhet angrep vi. Vi beleiret Daxtham og fanget dem alle. Danlyn kom seg likevel unna, trolig i forkledning som en av våre egne. Odro låste vi i det høyeste fjell, mens dragebarna, fortsatt unge og svake, ble tidlåst i tre undertårn. Ett av disse undertårnene står du i nå.

Vi har nå inngått en pakt med Helma. Helma går i dvale, mens Odro og hans barn forblir fanget… Krigen avlyses, uten en vinner, uten at Helma eller Odro oppnår ekte gudedom. I gave gir Helma oss vår egen tidsalder. For å holde Odro og Helma fra hverandre for all tid skilles verdenene fra hverandre. Vi ødelegger fortiden, glemmer magien, forlater våre søsken i Odros…Tilgi oss. Vi begynner på nytt...Helmagard omdøpes Naran...år...0...

Låst i Helmarest hviler hun nå, sammen med Verdenskulen, i vårt hjemland, i en annen dimensjon, utenfor vår rekkevidde… Vi forviser de tre, og forlater nå våre liv. Vi etterlater låsene til det sovende Jurskapa, venner av Helma, tilfelle vår plan skulle feile. Hvis du leser dette har Danlyn trolig åpnet dimensjonsdøren og frigjort Odro. Hvis Odro noen gang skulle få fly fri sammen med fullvoksne barn vil han kunne drepe Helma, oppnå ekte gudedom og ende vår verden...

I dette tidløse undertårn hviler Odrameda, den kalde datter av Odro. De må aldri gjenforenes.

Et ekte barn av Helma vil bestå våre tester. Bygg septeret, sett det i pedestalen, og den kalde porten åpnes. Innenfor møter du Odrameda. Hvis du leser dette og står alene sover fortsatt Helma. Muligheten  for fred er tapt. Du alene må drepe hans barn, ta deres essens og avslutte dragenes spill for godt…

Det er nå opp til deg. Har vi dødelige livets rett? Vil du bringe en ny tid for oss, eller vil du selv søke gudedom? For hvem vet hva som skjuler seg i stjernene…

**Prinsesse Rikkan av Helmagard**